جنوبی پنجاب میں سیلاب؛ 'حکام آتے ہیں اور برائے نام امداد دے کر چلے جاتے ہیں'
سرکاری اعداد و شمار کے مطابق 25 جولائی سے 20 اگست کے دوران 342 بستیاں، 80 یونین کونسلز سیلابی پانی سے متاثر ہوئی ہیں۔اسی  طرح رود کوہیوں کے پانی سے چھ لاکھ 99 ہزار 502 افراد براہ راست متاثر ہوئے ہیں۔ 
لاہور — مقامی افراد کا دعویٰ ہے کہ سرکاری ادارے متاثرہ علاقوں کا دورہ کرتے ہیں برائے نام امداد کرکے چلے جاتے ہیں۔ خیال رہے کہ ٰڈیرہ غازی خان ڈویژن میں چار اضلاع ڈیرہ غازی خان، راجن پور، مظفر گڑھ اور لیہ شامل ہیں۔ اس ڈویژن کا 52 فی صد رقبہ پہاڑی علاقوں جب کہ 48 فی صد رقبہ میدانی علاقوں پر مشتمل ہے۔ ان کا کہنا تھا کہ 19 اگست کو سیلابی پانی کی سطح کچھ کم ہوئی ہے مگر 20 اگست سے مزید بارشوں کی توقع ہے جس سے رہی سہی کسر بھی نکل جائے گی۔ وہ بتاتے ہیں کہ مقامی انتظامیہ اور سیاسی قائدین لوگوں کی مدد کم اور دعوے زیادہ کرتے ہیں۔ ان کا کہنا تھا کہ علاقے کے مخیر حضرات اپنی مدد آپ کے تحت لوگوں کے کھانے پینے کا بندوبست کرتے ہیں۔ لیکن وہ لوگ بھی اب تھک چکے ہیں۔ انہوں نے کہا کہ لوگ اپنی مدد آپ کے تحت متاثرہ علاقوں سے نقل مکانی کر رہے ہیں۔ کوہِ سلیمان سے آنے والے سیلابی پانی سےتحصیل تونسہ شریف کے 95 فی صد، مٹھوان اور ٹھٹھہ لغاری کے بہت سے علاقےزیرِآب ہیں۔ جہاں املاک، فصلوں اور جانوروں کو نقصان پہنچا ہے۔ ضلع راجن پور کے مقامی صحافی ڈپٹی کمشنر ڈیرہ غازی خان محمد انور بریار کے مطابق معمول سے زیادہ بارشوں اور اس سے بننے والی سیلابی صورتِ حال کے باعث علاقے میں امدادی سرگرمیاں جاری ہیں۔ فلڈ ریلیف کیمپس اور متاثرہ بستیوں میں کشتیوں اور گاڑیوں کی مدد سے امدادی سامان کی فراہمی یقینی بنائی جا رہی ہے۔ ان کا کہنا تھا کہ پانچ ہزار سے زائدسیلاب زدگان کو تین وقت کا کھانا دیا جا رہا ہے۔ بیان کے مطابق لوگوں کو محفوظ سرکاری اسکولوں میں رکھا جا رہا ہے، جہاں انہیں کھانا اور مفت ادویات فراہم کی جارہی ہیں۔ دوسری جانب ڈیرہ غازی خان انتظامیہ نے بارشوں اور اس سے بننے والی سیلابی صورتِ حال کے باعث نقصانات کی ابتدائی رپورٹ جاری کردی ہے۔ رپورٹ کے مطابق رواں برس 25 جولائی سے 20 اگست کے دوران 342 بستیاں، 80 یونین کونسلز سیلابی پانی سے متاثر ہوئی ہیں۔ اسی طرح رود کوہیوں کے پانی سے چھ لاکھ 99 ہزار 502 افراد براہ راست متاثر ہوئے ہیں۔ جب کہ 14 لاکھ 81 ہزار 361 ایکڑ رقبہ متاثر ہوا ہے۔ سیلابی پانی سے 58 ہزار593 مکانات تباہ ہوئے ہیں۔ سرکاری اعداد و شمار کے مطابق 25 جولائی سے 13 اگست تک تحصیل ڈیرہ غازی خان، تونسہ، کوٹ چھٹہ، کوہ سلیمان میں 242 بستیاں زیرِآب آئیں۔ اسی طرح 14سے 20 اگست کے دوران ان تحصیلوں میں مجموعی طور پر 100 بستیاں اور ستائیس یونین کونسلز براہ راست متاثر ہوئیں۔